पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। महानगर की साम्प्रदायिक दंगा मामलों की अदालत ने यूनिवर्सिटी गेट के बाहर 1999 में रास्ता रोकने के मामले में चिकित्सा राज्य मंत्री राजकुमार शर्मा, पूर्व विधायक रणवीर सिंह गुढ़ा व भाजपा युवा नेता अशोक लाहोटी सहित 13 जनों को सोमवार को बरी कर दिया। अदालत ने इन्हें संदेह लाभ में बरी करते हुए कहा कि इनके खिलाफ अभियोजन यह साबित नहीं कर पाया है कि इन्होंने ही रास्ता रोका था। कोर्ट ने अन्य आरोपी भारत शर्मा, भवनीश कुमावत, जवंसत गुर्जर, अमरेन्द्र पाल यादव, निधिशेखर शर्मा, ओमप्रकाश मीणा, सूरज जाटव, पंकज सोनी व हेमंत शर्मा को भी बरी कर दिया।
अधिवक्ता श्याम सुंदर शर्मा ने बताया कि गांधीनगर के तत्कालीन थानाधिकारी निर्मल सिंह ने 17 जुलाई 1999 को राजकुमार शर्मा व रणवीर सिंह गुढ़ा सहित अन्य के खिलाफ यूनिवर्सिटी गेट के बाहर रास्ता रोकने पर रिपोर्ट दर्ज कराई थी। रिपोर्ट में कहा कि 80-100 छात्र इनके नेतृत्व में गेट का रास्ता रोककर प्रदर्शन कर रहे थे। मामले में पुलिस ने 31 अक्टूबर 1999 को चालान पेश किया। गौरतलब है कि एक छात्र दीपक स्वामी से पुलिस द्वारा मारपीट करने और उसके सिर में चोट लगने के विरोध में छात्र रास्ता रोककर पुलिस के विरोध में प्रदर्शन कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn